1. ΝΟΜΟΘΕΤ. ΔΙΑΤΑΓΜΑ υπ’ αριθ. 1257 της 14/19 Οκτ. 1972 (ΦΕΚ Α΄ 183) Περί συστάσεως Συμβουλίου Χάλυβος Άρθρ.1.-1.Συνιστάται παρά τω Υπουργείω Εθνικής Οικονομίας Συμβούλιον υπό τον τίτλον Συμβούλιον Χάλυβος. 2.Το Συμβούλιον Χάλυβος προεδρευόμενον υπό προσώπου ανεγνωρισμένου κύρους οριζομένου υπό του Υπουργού Εθνικής Οικονομίας, απαρτίζεται εξ εκπροσώπων: της καθέτου Χαλυβουργικής Βιομηχανίας, της εξηρτημένης Χαλυβουργικής Βιομηχανίας, της κατασκευαστικής Βιομηχανίας, της εμπορίας σιδήρου. Του Συμβουλίου συμμετέχει εις εκπρόσωπος του Υπουργείου Εθνικής Οικονομίας (Τομέως Βιομηχανίας). Δια την παρά τω Συμβουλίω εκπροσώπησιν της καθέτου βιομηχανίας και την συγκρότησιν τούτου, ορίζεται ανά εις εκπρόσωπος βιομηχανίας παραγούσης άνω των 200.000 τόννων ετησίως, εις κοινός εκπρόσωπος των βιομηχανιών παραγωγής 50.000 έως 200.000 τόννων ετησίως ενουμένων ανά δύο έως τέσσαρας, εις εκπρόσωπος των βιομηχανιών παραγωγής κάτω των 50.000 τόννων ετησίως. Γραμματεύς του Συμβουλίου ορίζεται εις επί βαθμώ Τμηματάρχου υπάλληλος του Υπουργείου Εθνικής Οικονομίας (Τομέως Βιομηχανίας). Εις τα μέλη και τον γραμματέα του Συμβουλίου δεν καταβάλλεται αποζημίωσις. 3.Το Συμβούλιον Χάλυβος αποστολήν έχει όπως γνωμοδοτή επί θεμάτων καθορισμού ενιαίας πολιτικής προμηθείας πρώτων υλών, καταρτίσεως προγράμματος των Χαλυβουργικών μονάδων, τοιούτων ώστε να επιτυγχάνηται το συναγωνιστικώτερον κόστος και του συντονισμού της επιστημονικής ερεύνης εις τον κλάδον. Ομοίως εις την γνωμοδοτικήν αρμοδιότητα του Συμβουλίου Χάλυβος, υπάγονται τα θέματα ερεύνης της διεθνούς αγοράς των εξαγωγών, της συντηρήσεως κανόνων ομαλής και αρμονικής λειτουργίας της αγοράς, της υποβοηθήσεως της Διοικήσεως κατά τας επαφάς της μετά διεθνών Οργανισμών, Ενώσεων και θεσμικών διακρατικών οργάνων εις τον χώρον της Κοινής Αγοράς και ευρύτερον, της μελέτης και υποδείξεως μέτρων επί της πολιτικής σχεδιασμού και προγράμματος επί παντός ό,τι αφορά, εις την ενδυνάμωσιν της Ελληνικής Χαλυβουργίας, της ιδρύσεως Κοινού Ταμείου Χάλυβος συντηρουμένου εξ εισφορών των μελών και σκοπούντος την ενίσχυσίν των εις περιόδους υφέσεως, ως και παν εν γένει θέμα δι’ ο παρά της Διοικήσεως ήθελε ζητηθή η γνώμη τούτου. 4.Το Συμβούλιον Χάλυβος συγκροτούμενον εις σώμα θέλει καταρτίσει κανονισμόν της λειτουργίας του και πάντως, θέλει συνέρχεται τουλάχιστον άπαξ του μηνός. 5.Δι’ αποφάσεων του Υπουργού Εθνικής Οικονομίας θέλουν καθορισθή αι λεπτομέρειαι της εφαρμογής των διατάξεων του άρθρου τούτου, παν άλλο αναγκαίον θέμα, ως και η συγκρότησις του Συμβουλίου Χάλυβος. Άρθ.2.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. (Μετά τη σελ. 32,608) Σελ. 32,651 Τεύχος 470-Σελ.31 13.Α.δ.1 Συμβούλιο Χάλυβα 